 Cum funcționează de fapt reîncarnarea Explicația misterului reîncarnării În fiecare generație, apar aceleași suflete care au existat în generațiile anterioare. Ele sunt îmbrăcate în corpuri noi, evoluează și devin mai sensibile și mai receptive la cunoașterea spirituală sublimă și complexă. Astfel, oamenii care au trăit în urmă cu mii de ani, au avut aceleași suflete ca și noi, doar că azi, ele sunt mult mai evoluate, aducând dezvoltarea tehnologică și progresul spiritual în lumea noastră. Orice progres în omenire este rezultat al înălțării sufletelor la un grad superior, după ce au adunat experiență în viețile anterioare. Fiecare suflet care vine în lumea noastră începe viața cu experiența acumulată în viețile anterioare. Deci, sufletul trece printr-o acumulare de cunoaștere, de obținere spirituală și de senzații lumești, trăind cu amintirile pe care noi le numim Reșimot (amintiri sau înregistrări). Din toate sufletele care au coborât în lumea noastră din generațiile anterioare, numai câteva au vrut să evolueze pe tărâm spiritual. Dar, în vremurile noastre, multe au făcut asta. Noi suntem cu mult mai avansați ca înaintașii noștri. Este mai simplu pentru noi să absorbim informațiile noi și să trăim cu ele, fiindcă suntem născuți pregătiți să absorbim această informație. Astfel, fiecare bucată nouă de informație este pentru noi complet naturală. Cum sunt legate ascunderea Cabalei și reîncarnarea Cărțile de Cabala tind să fie dezvăluite și ascunse periodic. Ele pot fi ascunse câteva generații, reapar, și apoi sunt din nou pierdute. Se întâmplă așa pentru ca omenirea să poată trece prin anumite „corectări” (Ticunim). În general, aceste cărți există prin istoria omenirii pentru a o corecta și pentru a-i asigura dezvoltarea. Toate aceste cărți vor fi cunoscute în viitor. Zohar-ul și cărțile profeților susțin că, în perioada noastră finală, toată omenirea va folosi aceste cărți ca manuale pentru obținerea Lumilor Superioare, și oamenii vor avea vieți fericite, eterne, complete. Sufletele marilor cabaliști trec prin cicluri speciale. Ele nu apar în lumea noastră în fiecare generație, ci, ca și cărțile, numai în cele speciale. Sufletul lui Adam (primul om cu obținere spirituală) s-a reîncarnat mai târziu în Avraam Patriarhul, în Moise, în Rabi Șimon Bar Yohai, în Ari Sfântul, iar în zilele noastre, în Rabi Yuda Așlag. Un astfel de suflet vine numai în vremuri speciale, atunci când are menirea să influențeze și să corecteze întreaga rasă umană. Povestea reîncarnării unui suflet foarte special, Ari În secolul 16, în timpul Evului Mediu și în vremea barbarismelor, în Ierusalim s-a născut un copil. După o vreme, a primit numele de Ari Sfântul. El a absorbit toate cunoștințele Cabalei începând de la Adam, le-a procesat și le-a frazat în așa fel ca toate generațiile următoare lui să-și poată primi hrana lor spirituală din cărțile lui. La 35 de ani a venit la Țfat, un oraș antic din Israel, care, în acele vremuri era casă pentru mulți cabaliști. Ari a predat, într-o școală aranjată de el, discipolilor lui, timp de 18 luni și apoi a murit, la vârsta de 36 de ani. Primul lui discipol a fost Haim Vital, care avea pe atunci 28 de ani. Haim Vital a așternut pe hârtie tot ce a auzit de la Ari în cele 18 luni, și totul a fost inclus în 28 de volume pe care noi le cunoaștem ca fiind scrierile lui Ari. Când Ari a murit, a lăsat toată munca lui numai și numai lui Haim Vital. Acesta a fost singurul căruia i s-a permis să practice Cabala după dispariția lui Ari și să publice scrierile profesorului său. Cum grăbește reîncarnarea dezvoltarea umană Ceea ce îl distinge pe Ari nu este numai faptul că sufletul lui a fost o încarnare a sufletelor giganților Cabalei, ci și faptul că a fost născut exact în vremea când nivelul general al sufletelor în lume cerea evoluția spirituală. Prima fază a evoluției sufletelor s-a încheiat cu Ari – o fază a evoluției inconștiente, Evul Mediu, o perioadă de barbarism și sălbăticie. Apariția lui Ari a adus cu ea o nouă eră în dezvoltarea umană. Sufletele care au trezit dorința de spiritualitate și de cunoaștere a lumii spirituale au început să coboare și să se îmbrace în corpuri din această lume. Asta a dus la încheierea Evului Mediu și la intrarea în Renaștere. A fost un timp de evoluție care a dus la revoluția industrială. Ari a primit de Sus permisiunea să reînoiască sistemul vechi din zilele lui Adam, și să-l schimbe de la un sistem pentru suflete unice, individuale, la unul potrivit pentru mase, pentru un număr larg de suflete care au fost evoluate anterior în această lume și care, acum, erau gata pentru ascesnsiunea spirituală. Cu fiecare nouă generație, Cabala este adaptată pentru a se potrivi nevoilor publice Ari a primit Cartea Zohar în secolul 16. el i-a învățat pe discipolii lui toate sursele cabaliste ce l-au precedat. Mai târziu, aceste surse au fost publicate într-o carte numită „Pomul Vieții” (Eț HaHaim). Este un manual care te învață calea spre Lumea Spirituală explicând cum ne ridicăm și obținem perfecțiunea și etrnitatea. Ari a scris alte 20 de cărți în completare la „Pomul vieții”. Ele sunt foarte dificil de înțeles, dar azi, ele formează baza pentru întreaga metoda a Cabalei. În aceste cărți, Ari descrie legile Creației, clar ca un sistem științific, într-un mod care poate fi folosit în manualele pentru studiu. Partea principală a cărților lui Ari e împărțită în opt părți, numite „Opt Porți”. Fiecare poartă descrie un anumit subiect din Cabala într-o formă științifică și clară. El explică legile Lumii Superioare, cum influențează pe oamenii aceste legi, și reîncarnările. Toate cărțile lui Ari au fost scrise într-o abordare complet nouă și diferită, potrivită pentru sufletele care încep corectarea lumii. Mulți cabaliști din toată lumea s-au bazat pe munca lui, mai ales cei din estul Europei: Ukraina, Rusia (albă), Polonia. Mulți au fost atrași de Cabala, și o mișcare de masă numită Hasidism s-a format bazându-se pe ea. Hasidicii sunt oameni atrași să se conecteze cu Lumea Spirituală. Ei vad asta ca pe un scop sublim în viața lor lumească. De ce azi, reîncarnarea este fundamental diferită de trecut Studiind cărțile lui Ari ne ridicăm peste nivelul acestei lumi. Ari a spus că oricine a simțit dorință pentru Lumea Spirituală, poate studia cărțile lui. Înainte de Ari, sufletul special al unui cabalist ar fi putut coborî dacă, ar fi apărut prin grația divină, și prin cartea potrivită generației. Dar de la Ari, oricine, cu dorință de spiritualitate poate studia Cabala, și, învățând din cărțile lui, el poate intra in Lumea Superioară. Ari aluat Înțelepciunea Cabalei și a creat un întreg nou sistem, potrivit pentru sufletele care vor să se ridice prin ele însele. Înainte de Ari, au venit în această lume două tipuri de suflete: Unu, tipul animalic, erau preocupate doar de procreere și prezervarea speciei, în timp ce celălalt tip, cel al sufletelor cabaliștilor, erau independente, se ocupau doar de studiul Lumii Spirituale. De la Ari încoace, sufletele care coboară în lumea noastră, nu se mai preocupă doar de partea animalică (mâncare, sex, familie). Ele au evoluat la un grad la care, o mare parte din ele, vor să se ridice la Lumea Spirituală. Azi, sufletele acumulează dorințe pentru urcarea spirituală independentă și au nevoie de o metodă care să-i ajute să ajungă în Lumea Spirituală. Ari a fost primul care a stabilit o astfel de metodă, și, de aceea, este considerat cel mai important cabalist. Ari scrie că, datorită metodei lui, orice om care dorește să studieze Cabala, o poate face, indiferent de vârstă, sex, sau naționalitate. Bazat pe cartea „Trezirea la Cabala: Luminina Călăuzitoare a Împlinirii Spirituale” – Dr. Michael Laitman Reply 